شاهزاده محمد عبدالعزیز افندی ۲۶ سپتامبر ۱۹۰۱ده ایستانبولدا دۆنیایا گلدی. اوْنون آتاسی شاهزاده محمد سیف‌الدین افندی، سولطان بیرینجی عبدالعزیزین اوْغلودور. آناسی ایسه نشفلک خانیم دیر. محمد عبدالعزیز، آتاسی‌نین ان بؤیوک اوشاقی و آناسی‌نین تکجه اؤولادی ایدی. محمد عبدالعزیز گنجلیک دؤورونده مکتب اکران حربیه‌ده حربی تعلیم آلمیشدیر. ۱۹۲۴-جی ایلده سولاله‌نین تامامی سۆرگۆن ائدیلدیگینده محمد عبدالعزیز عائیله‌سی ایله بیرلیکده فرانسه‌یه کؤچوب نیس شهرینده یئرلشدیلر. محمد عبدالعزیز افندی ۱۹۷۳ده عثمان فؤاد افندی وفات ائتدیکدن سوْنرا سولاله‌نین باشینا کئچدی و ۴ ایل بوْیونجا سولاله‌یه باشچی‌لیق ائتدی و نهایت‌ده ۱۹ ژانویه ۱۹۷۷-جی ایلده نیس‌ده وفات ائدیب همن نیس‌ده دفن ائدیلدی.